
REPUBLIKA HRVATSKA
SPLITSKO-DALMATINSKA ŽUPANIJA
OPĆINA TUČEPI

KLASA: 024-02/26-01/375
URBROJ: 2181-52-03/1-26-01
Tučepi, 27. listopada 2026. godine 

Na temelju članka 49. Statuta Općine Tučepi („Glasnik Općine Tučepi“ br. 2/2021), članka 5. Pravilnika o načinu i uvjetima stipendiranja uspješnih i darovitih učenika i studenata s područja Općine Tučepi („Glasnik Općine Tučepi“ br. 2/2000) te članka 4. Pravilnika o načinu i uvjetima stipendiranja učenika i studenata iz obitelji slabijeg imovnog stanja s područja Općine Tučepi („Glasnik Općine Tučepi“ br. 2/2000), Općinski načelnik Općine Tučepi raspisuje

JAVNI NATJEČAJ
za dodjelu stipendija studentima s područja Općine Tučepi za akademsku godinu 2026./2027.

1. PREDMET NATJEČAJA I BROJ STIPENDIJA
Općina Tučepi dodijelit će ukupno 20 studentskih stipendija za akademsku godinu 2026./2027. razvrstanih u tri kategorije:
· Kategorija A (Uspješni studenti): 10 stipendija.
· Kategorija B (Studenti umjetničkih studija i deficitarnih zanimanja): 5 stipendija.
· Kategorija C (Studenti iz obitelji slabijeg imovnog stanja): 5 stipendija.

2. OPĆI UVJETI PRAVA NA STIPENDIJU
Pravo na podnošenje prijave za sve kategorije imaju studenti koji ispunjavaju sljedeće opće uvjete:
1. Državljani su Republike Hrvatske.
2. Redoviti su studenti upisani na akreditirani prijediplomski ili diplomski sveučilišni ili stručni studij, odnosno integrirani prijediplomski i diplomski sveučilišni studij u Republici Hrvatskoj.
3. Imaju prebivalište na području Općine Tučepi najmanje pet (5) godina neprekidno do dana raspisivanja ovog natječaja.
4. Ne ostvaruju pravo na stipendiju ili drugu novčanu potporu po osnovi studiranja od drugog subjekta.



3. POSEBNI UVJETI I VISINA PROSJEKA PO KATEGORIJAMA
KATEGORIJA A: Uspješni studenti
· Studenti 1. godine studija: Najmanji aritmetički prosjek ocjena svih predmeta završnog 4. razreda srednje škole iznosi 4,50.
· Studenti viših godina studija (2. godina i više): Najmanji ukupni težinski prosjek ocjena svih prethodno završenih semestara/godina studija iznosi 4,00.

KATEGORIJA B: Studenti umjetničkih studija i deficitarnih zanimanja
· Opredijeljenost za deficitarna zanimanja / umjetničke studije: Područje biomedicine i zdravstva; tehničke znanosti (arhitektura i urbanizam, elektrotehnika, geodezija, građevinarstvo, računarstvo i strojarstvo); društvene znanosti (edukacijsko-rehabilitacijske znanosti, logopedija, psihologija, pedagogija – rani i predškolski odgoj) te umjetnički studiji i ostalo .
· Studenti 1. godine studija: Najmanji aritmetički prosjek ocjena svih predmeta završnog 4. razreda srednje škole iznosi 3,50.
· Studenti viših godina studija (2. godina i više): Najmanji ukupni težinski prosjek ocjena svih prethodno završenih semestara/godina studija iznosi 3,50.
KATEGORIJA C: Studenti iz obitelji slabijeg imovnog stanja
· Uvjet prihoda: Prihodi kućanstva moraju udovoljavati uvjetima utvrđenim Odlukom o socijalnoj skrbi Općine Tučepi („Glasnik Općine Tučepi“, br. 2/23):
· za samca: do 305,00 EUR mjesečno,
· za dvočlano kućanstvo: do 400,00 EUR mjesečno (uvećano za 133,00 EUR za svakog dodatnog člana kućanstva, te za 66,00 EUR za kućanstvo koje plaća slobodno ugovorenu najamninu u mjestu prebivališta).
· Studenti 1. godine studija: Najmanji aritmetički prosjek ocjena svih predmeta završnog 4. razreda srednje škole iznosi 3,00.
· Studenti viših godina studija (2. godina i više): Najmanji ukupni težinski prosjek ocjena svih prethodno završenih semestara/godina studija iznosi 3,00.

4. IZNOS I TRAJANJE STIPENDIJE
Stipendija za sve kategorije iznosi 250,00 EUR mjesečno. Dodjeljuje se za ukupno deset (10) mjeseci u akademskoj godini 2026./2027. (u razdoblju od listopada 2026. do srpnja 2027. godine).
5. POTREBNA DOKUMENTACIJA
A. Opća dokumentacija (dostavljaju svi prijavitelji):
1. Vlastoručno potpisan prijavni obrazac (s jasnom naznakom kategorije za koju se prijava podnosi).
2. Potvrda o prebivalištu na području Općine Tučepi izdana od MUP-a ili elektronički zapis o prebivalištu iz sustava e-Građani (ne stariji od 30 dana).
3. Potvrda visokog učilišta o redovitom upisu u akademsku godinu 2026./2027.
4. Vlastoručno potpisana Izjava pod materijalnom i kaznenom odgovornošću da prijavitelj ne prima stipendiju ili novčanu potporu po drugoj osnovi.

B. Dokazi o uspjehu u školovanju/studiranju:
· Za studente 1. godine: Preslika svjedodžbe završnog 4. razreda srednje škole s vidljivim ocjenama svih predmeta (Napomena: Svjedodžba 4. razreda nije isto što i svjedodžba o državnoj maturi / završnom ispitu).
· Za studente viših godina: Službeni prepis ocjena svih položenih ispita s prethodnih godina studija izdan od strane visokog učilišta, na kojem je jasno naznačen ukupni težinski prosjek ocjena.
C. Dodatna dokumentacija za Kategoriju C (Slabije imovno stanje):
1. Službeni dokazi o primanjima ostvarenim u posljednjih šest (6) mjeseci prije podnošenja prijave za sve zaposlene članove zajedničkog kućanstva.
2. Potvrda Porezne uprave (Ispostava Makarska) o visini dohotka za sve članove kućanstva za prethodnih šest (6) mjeseci.
3. Potvrda Hrvatskog zavoda za zapošljavanje (HZZ) za nezaposlene članove zajedničkog kućanstva.

6. ROK I NAČIN DOSTAVE PRIJAVA
Prijave s kompletnom dokumentacijom podnose se zaključno do 15. studenog 2026. godine. Prijave se dostavljaju poštom ili osobno u zatvorenoj omotnici na adresu: Općina Tučepi, Jedinstveni upravni odjel, Kraj 39a, 21325 Tučepi, s naznakom: „Za javni natječaj za dodjelu stipendija – NE OTVARAJ“ .
Prijave s nepotpunom dokumentacijom, kao i nepravodobne prijave pristigle nakon isteka propisanog roka, neće se razmatrati.
7. KRITERIJI PREDNOSTI, PRIGOVORA I DONOŠENJA ODLUKE
1. Kategorija A i Kategorija B: Ako dva ili više kandidata ostvare jednak prosjek ocjena, prednost ima kandidat više godine studija. Ako su kandidati upisani u istu godinu studija, prednost ima kandidat koji ne ponavlja godinu. Ako su kandidati izjednačeni i prema tom kriteriju, prednost ima kandidat s višim prosjekom ocjena u prethodnoj godini studija.
Kategorija C: Prednost ima kandidat s nižim prosječnim mjesečnim prihodom po članu kućanstva. Ako su prihodi jednaki, prednost ima kandidat više godine studija.
2. Prijedlog liste: Nakon obrade svih pristiglih prijava, Jedinstveni upravni odjel Općine Tučepi objavit će Prijedlog liste kandidata za dodjelu stipendija na oglasnoj ploči i službenoj internet stranici Općine Tučepi.
3. Pravo na prigovor: Prijavitelji imaju pravo podnijeti pisani prigovor na Prijedlog liste Općinskom načelniku u roku od osam (8) dana od dana objave liste na službenoj stranici Općine Tučepi.
4. Konačna odluka i ugovor: Nakon razmatranja prigovora, Općinski načelnik donosi Konačnu odluku o dodjeli stipendija, nakon čega se s izabranim studentima zaključuje Ugovor o stipendiranju.

8. ZAŠTITA OSOBNIH PODATAKA I TOČNOST PODATAKA
Općina Tučepi obrađuje osobne podatke navedene u prijavi i priloženoj dokumentaciji u svrhu provedbe natječaja za dodjelu stipendija, utvrđivanja ispunjavanja uvjeta i objave rezultata, u skladu s propisima o zaštiti osobnih podataka.
Prijavitelj vlastoručnim potpisom jamči za istinitost i točnost svih navedenih podataka pod materijalnom i kaznenom odgovornošću.


OPĆINSKI NAČELNIK
        Ante Čobrnić       

